pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การประชุมคณะอนุกรรมการจัดทำข้อเสนอมาตรการทางกฎหมาย เพื่อบรรเทาผลกระทบทางเศรษฐกิจ อันเนื่องมาจากสถานการณ์การแพร่ระบาด ของโรคติดเชื้อไวรัสโคโรนา – 2019
วันพฤหัสบดีที่ 11 มิถุนายน 2563
การประชุมคณะอนุกรรมการจัดทําข้อเสนอมาตรการทางกฎหมาย เพื่อบรรเทาผลกระทบทางเศรษฐกิจ อันเนื่องมาจากสถานการณ์การแพร่ระบาด ของโรคติดเชื้อไวรัสโคโรนา – 2019
การประชุมคณะอนุกรรมการจัดทําข้อเสนอมาตรการทางกฎหมายเพื่อบรรเทาผลกระทบทางเศรษฐกิจ ครั้งที่ ๑/๒๕๖๓
ในวันพฤหัสบดีที่ ๑๑ มิถุนายน ๒๕๖๓ เวลา ๑๐.๐๐ น.
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการจัดทําข้อเสนอมาตรการทางกฎหมาย
เพื่อบรรเทาผลกระทบทางเศรษฐกิจ ครั้งที่ ๑/๒๕๖๓
โดยมี นางอรัญญา ทองน้ําตะโก อธิบดีกรมบังคับคดี
นายวัลลภ นาคบัว ผู้อํานวยการสํานักงานกิจการยุติธรรม
ผู้ทรงคุณวุฒิจากภาควิชาการ ผู้แทนจากกรมเศรษฐกิจระหว่างประเทศ
สํานักงานคณะกรรมการกฤษฎีกา สํานักงานศาลยุติธรรม สํานักงานเศรษฐกิจการคลัง
และสํานักงานสภาพัฒนาการเศรษฐกิจและสังคมแห่งชาติ เข้าร่วมประชุมฯ
โดยที่ประชุมได้รับทราบคําสั่งคณะกรรมการเฉพาะกิจด้านกฎหมาย ที่ ๓/๒๕๖๓
เรื่อง แต่งตั้งคณะอนุกรรมการจัดทําข้อเสนอมาตรการทางกฎหมายเพื่อบรรเทาผลกระทบทางเศรษฐกิจ
รวมทั้งวิเคราะห์ผลกระทบทางเศรษฐกิจอันเนื่องมาจากสถานการณ์การแพร่ระบาด
ของโรคติดเชื้อไวรัสโคโรนา – 2019 และความเหมาะสมเพียงพอของมาตรการทางกฎหมายของประเทศไทย
โดยเฉพาะอย่างยิ่งมาตรการที่เกี่ยวข้องกับการแก้ไขปัญหาการชําระหนี้ตามสัญญาต่างตอบแทน
การระงับข้อพิพาททางเลือก การฟ้องร้องดําเนินคดี การบังคับคดี การล้มละลาย และการฟื้นฟูกิจการของลูกหนี้
************************************
รัฐบาลไทย-ข่าวทำเนียบรัฐบาล-รมว.ดิจิทัลฯ นำคณะเข้าพบนายกรัฐมนตรี ประชาสัมพันธ์งาน “Digital Thailand Big Bang 2017”
วันพุธที่ 13 กันยายน 2560
รมว.ดิจิทัลฯ นําคณะเข้าพบนายกรัฐมนตรี ประชาสัมพันธ์งาน “Digital Thailand Big Bang 2017”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) นําคณะผู้บริหารและผู้ประกอบการเข้าพบ พล.อ.ประยุทธ์ จันทร์โอชา นายกรัฐมนตรี เพื่อประชาสัมพันธ์การจัดงานนิทรรศการ “Digital Thailand Big Bang 2017” ที่จะจัดขึ้นระหว่างวันที่ 21-24 กันยายน 2560 ณ อาคารชาเลนเจอร์ 1-2 ศูนย์แสดงสินค้าและการประชุม อิมแพ็ค เมืองทองธานี ภายใต้แนวคิด “Digital Transformation โลกเปิด เราปรับ ประเทศเปลี่ยน” โดยได้นําเสนอกิจกรรมดังกล่าวผ่านทาง “บอทน้อย” ซึ่งเป็นหุ่นยนต์อัจฉริยะ ที่สามารถโต้ตอบกับคนได้ นอกจากนี้ยังได้นําเสนอ แอปพลิเคชั่น E-Health ที่จะสร้างการเปลี่ยนแปลงให้กับประชาชนในการลดความเสี่ยงในการใช้ยาผิด เป็นการเพิ่มคุณภาพชีวิตของประชาชนด้วยดิจิทัล ทั้งนี้ ทีมงานยังได้สร้างสีสันด้วยการนําหุ่นยนต์ชงกาแฟที่สามารถสั่งการผ่านทางแอปพลิเคชั่น โดยหุ่นยนต์ได้ชงกาแฟให้นายกรัฐมนตรีดื่มพร้อมแจกจ่ายให้กับผู้สื่อข่าวด้วย เมื่อวันที่ 12 กันยายน 2560 ณ ตึกบัญชาการ 1 ทําเนียบรัฐบาล เขตดุสิต กรุงเทพฯ
**********************
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 20 พฤษภาคม 2563
วันพุธที่ 20 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 20 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ เหลือผู้ป่วยที่ยังรักษาอยู่ในโรงพยาบาลจํานวน 90 ราย หรือร้อยละ 2.97 ของผู้ป่วยทั้งหมด โดยวันนี้มีผู้ป่วยกลับบ้านได้ 31 ราย รวมผู้ป่วยกลับบ้านสะสม 2,888 ราย หรือคิดเป็นร้อยละ 95.19 ของผู้ป่วยทั้งห
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่20 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ เหลือผู้ป่วยที่ยังรักษาอยู่ในโรงพยาบาลจํานวน 90 ราย หรือร้อยละ 2.97 ของผู้ป่วยทั้งหมด โดยวันนี้มีผู้ป่วยกลับบ้านได้ 31 ราย รวมผู้ป่วยกลับบ้านสะสม 2,888 ราย หรือคิดเป็นร้อยละ 95.19 ของผู้ป่วยทั้งหมด มีผู้ติดเชื้อรายใหม่เพิ่ม 1 ราย (เป็นผู้ที่เดินทางกลับมาจากประเทศบาห์เรนและเข้ารับการกักตัวเพื่อเฝ้าระวังในสถานที่ที่รัฐจัดให้) ไม่มีผู้เสียชีวิตเพิ่ม รวมผู้เสียชีวิตสะสม 56 ราย มีผู้ป่วยสะสมทั้งสิ้น 3,034 ราย
นายแพทย์อนุพงศ์ สุจริยากุล นายแพทย์ทรงคุณวุฒิ กรมควบคุมโรค กล่าวว่า ขณะนี้ประเทศไทยพบผู้ป่วยโรคโควิด 19 รายใหม่จํานวนต่ํากว่า 10 ราย ต่อเนื่องมาช่วงระยะเวลาหนึ่งแล้ว สะท้อนให้เห็นว่า มาตรการของรัฐบาลและกระทรวงสาธารณสุขในการเฝ้าระวัง ป้องกัน และควบคุมโรค นั้นมีประสิทธิภาพ รวมถึงความร่วมมือเป็นอย่างดีของประชาชน และหน่วยงานทุกภาคส่วน อย่างไรก็ตามอาจพบจํานวนผู้ติดเชื้อรายใหม่เพิ่มขึ้นได้ เนื่องจากยังมีคนไทยจากต่างประเทศทยอยเดินทางเข้ามาทุกวัน ซึ่งรัฐบาลได้จัดสถานที่กักตัวเพื่อเฝ้าระวังควบคุมโรค (State Quarantine) ไว้รองรับ โดยทุกคนจะต้องเข้ารับการกักตัวเพื่อเฝ้าระวังโรคเป็นเวลา 14 วัน ก่อนอนุญาตให้กลับภูมิลําเนา และหากพบว่าป่วยจะนําเข้าสู่ระบบการรักษาได้อย่างทันท่วงที ขอให้ประชาชนมั่นใจว่าจะไม่ส่งผลกระทบต่อการแพร่ระบาดภายในประเทศ จากข้อมูลกรมควบคุมโรคถึง ณ วันที่ 20 พฤษภาคม 2563 พบว่ามีผู้เดินทางจากต่างประเทศและเข้ารับการกักตัวในสถานที่ที่รัฐจัดให้รวม 16,796 ราย พบผู้ติดเชื้อ 101 ราย ซึ่งทุกรายได้นําเข้าสู่ระบบการรักษาแล้ว
****************************** 20 พฤษภาคม2563
รัฐบาลไทย-ข่าวทำเนียบรัฐบาล-อนุทิน ประชุม คกก. โรคติดต่ออุบัติใหม่แห่งชาติ รับมือโรคปอดอักเสบจากเชื้อไวรัสโคโรนาสายพันธุ์ใหม่ 2019
วันศุกร์ที่ 31 มกราคม 2563
อนุทิน ประชุม คกก. โรคติดต่ออุบัติใหม่แห่งชาติ รับมือโรคปอดอักเสบจากเชื้อไวรัสโคโรนาสายพันธุ์ใหม่ 2019
รองนายกรัฐมนตรีและรัฐมนตรีว่าการกระทรวงสาธารณสุข ประชุมคณะกรรมการอํานวยการเตรียมความพร้อมป้องกันและแก้ไขปัญหาโรคติดต่ออุบัติใหม่แห่งชาติ บูรณาการการทํางานกับหน่วยงานที่เกี่ยวข้องพร้อมรับมือสถานการณ์โรคปอดอักเสบจากเชื้อไวรัสโคโรนาสายพันธุ์ใหม่ 2019
รองนายกรัฐมนตรีและรัฐมนตรีว่าการกระทรวงสาธารณสุข ประชุมคณะกรรมการอํานวยการเตรียมความพร้อมป้องกันและแก้ไขปัญหาโรคติดต่ออุบัติใหม่แห่งชาติ บูรณาการการทํางานกับหน่วยงานที่เกี่ยวข้องพร้อมรับมือสถานการณ์โรคปอดอักเสบจากเชื้อไวรัสโคโรนาสายพันธุ์ใหม่ 2019
วันนี้ (31 มกราคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธรณสุข ประชุมคณะกรรมการอํานวยการเตรียมความพร้อมป้องกันและแก้ไขปัญหาโรคติดต่ออุบัติใหม่แห่งชาติ โดยมีรัฐมนตรีกระทรวงคมนาคม รัฐมนตรีว่าการกระทรวงการท่องเที่ยวและกีฬา และผู้บริหารกว่า 30 หน่วยงานที่เกี่ยวข้องร่วมประชุม
นายอนุทินกล่าวว่า ฯพณฯ นายกรัฐมนตรี พลเอก ประยุทธ์ จันทร์โอชา มีความห่วงใยในสถานการณ์ที่เกิดขึ้นเป็นอย่างมาก ได้มีบัญชาให้ตั้งคณะกรรมการชุดนี้ขึ้นเพื่อบูรณาการการทํางานของทุกกระทรวงให้เกิดผลเป็นรูปธรรม มีเป้าหมายหลักคือการป้องกันชีวิตและสุขภาพของคนไทยให้มีความปลอดภัยสูงสุด ในวันนี้ ได้ร่วมกันพิจารณามาตรการ เฝ้าระวัง ป้องกันและควบคุมโรคปอดติดเชื้อปอดอักเสบจากไวรัสโคโรนาสายพันธุ์ใหม่ 2019 พร้อมตั้งคณะอนุกรรมการเพิ่มอาทิ ด้านการสร้างความเข้มแข็งของชุมชนในการป้องกัน ควบคุมโรค ด้านการวิจัยพัฒนา การเฝ้าระวังควบคุมโรค การรักษาพยาบาล และป้องกันการเสียชีวิต ด้านการสื่อสารความเสี่ยง ตอบโต้ข่าวเท็จ รวมทั้งด้านการเยียวยาผู้ประกอบการที่ได้รับผลกระทบจากสถานการณ์
“ขอให้มั่นใจในการดําเนินการของรัฐบาล ซึ่งได้เตรียมสถานพยาบาลพร้อมให้การดูแลผู้ป่วย ทั้งโรงพยาบาลภาครัฐและเอกชน และกองทัพ พร้อมให้อาสาสมัครสาธารณสุขหมู่บ้านทั่วประเทศ ช่วยเฝ้าระวังผู้ป่วยในชุมชน รวมทั้งขอความร่วมมือไปยังบริษัทผลิตเครื่องมือแพทย์ บริษัทยาต่างๆ ผลิต และสํารองอุปกรณ์จําเป็นในการป้องกันการติดเชื้อทุกชนิดให้เพียงพอ” นายอนุทินกล่าว
นายอนุทินกล่าวต่อว่า รัฐบาลจะสื่อสารให้ประชาชนเข้าใจสถานการณ์ ความเป็นจริงที่ถูกต้อง ตรวจสอบได้ ไม่มีการปกปิดข้อมูล มีการแถลงข่าว 3 ระดับ คือ ระดับรัฐบาล โดยจะแต่งตั้งโฆษกประจําคณะกรรมการชุดนี้เป็นผู้ให้ข้อมูลทุกครั้งหลังการประชุม ระดับปฏิบัติการในส่วนของกระทรวงสาธารณสุขให้ปลัดกระทรวงสาธารณสุข อธิบดีกรมควบคุมโรคหรือผู้แทน และระดับทั่วไป รายงานสถานการณ์ประจําวัน โดยโฆษกกระทรวงสาธารณสุข และได้จัดตั้งศูนย์ข้อมูลข่าวสารเป็นศูนย์กลางให้ข้อมูลข่าวสารเพียงจุดเดียว ซึ่งถือเป็นข้อมูลที่ถูกต้อง ทันต่อสถานการณ์ที่สุด และนําไปใช้อ้างอิงได้ สําหรับกรณีที่มีข่าวที่ไม่ตรงกับความเป็นจริง สร้างความสับสน ตื่นตระหนกให้กับประชาชน ได้ประสานงานกับกระทรวงดิจิทัลเพื่อเศรษฐกิจและสังคม จับกุมผู้โพสต์ ผู้แชร์ มาดําเนินการตามกฎหมายแล้ว
ส่วนการไปรับคนไทยกลับจากอู่ฮั่น รัฐบาลได้ประสานงานกับทางการจีนมาโดยตลอด และได้เตรียมทีมแพทย์ เจ้าหน้าที่ โดยได้รับการสนับสนุนจากสายการบินแอร์เอเชียซึ่งมีเส้นทางบินตรง พร้อมเดินทางทันทีที่ได้รับอนุญาต
********************************* 31 มกราคม 2563
รัฐบาลไทย-ข่าวทำเนียบรัฐบาล-“ปลัดพาณิชย์”ลงพื้นที่จ.ขอนแก่น
วันจันทร์ที่ 24 กรกฎาคม 2560
“ปลัดพาณิชย์”ลงพื้นที่จ.ขอนแก่น
“ปลัดพาณิชย์”ลงพื้นที่จ.ขอนแก่น ติดตามงานภายใต้โครงการ One Roof มอบนโยบายพาณิชย์จังหวัดต้องเป็นแม่ทัพน้อยของพาณิชย์ในส่วนภูมิภาค ทําหน้าที่ดูแลเกษตรกร ค่าครองชีพ และส่งเสริมผู้ประกอบการ เผยในขอนแก่นมีสินค้าที่จะสร้างมูลค่าเพิ่มได้มาก
ทั้งเกษตรอินทรีย์ การแปรรูปสินค้าเกษตร และการพัฒนาตลาดในรูปแบบต่างๆ
น.ส.วิบูลย์ลักษณ์ ร่วมรักษ์ ปลัดกระทรวงพาณิชย์ เปิดเผยว่า วันนี้ ( 22 ก.ค. 2560 ) ได้ลงพื้นที่ติดตามการทํางานของทีมสํานักงานพาณิชย์จังหวัด (One Roof) ภาคตะวันออกเฉียงเหนือ ที่จังหวัดขอนแก่น โดยได้ใช้โอกาสนี้มอบนโยบายการทํางานให้กับทีมพาณิชย์ให้ทําหน้าที่เป็นแม่ทัพน้อยของกระทรวงพาณิชย์ในส่วนภูมิภาค จะต้องทํางานเหมือนกับเป็นกระทรวงพาณิชย์ย่อมๆ ในต่างจังหวัด มีหน้าที่ในการดูแลเกษตรกร ดูแลประชาชนด้านค่าครองชีพ ส่งเสริมการประกอบธุรกิจของผู้ประกอบการ และหากพื้นที่ไหนติดชายแดน ก็จะต้องทําการส่งเสริมการค้าชายแดนด้วย
“กระทรวงฯ มีความคาดหวังว่าพาณิชย์จังหวัดจะเป็นทัพหน้า ที่จะเข้าไปดูแลช่วยเหลือประชาชนในจังหวัดที่ตัวเองดูแลอยู่ โดยจะต้องติดตามภาวะราคาสินค้าเกษตรในพื้นที่ทุกตัวอย่างใกล้ชิด เพื่อที่จะได้เตรียมความพร้อมรับมือได้ล่วงหน้า ต้องติดตามสอดส่องภาวะราคาสินค้าอย่างใกล้ชิด เพื่อป้องกันปัญหาการฉวยโอกาสและปรับขึ้นราคาโดยไม่สมเหตุสมผล ส่วนการพัฒนาผู้ประกอบการ ต้องดูว่าในจังหวัดมีจุดเด่น จุดแข็งอะไรบ้าง แล้วให้เข้าไปพัฒนาส่งเสริม”
ทั้งนี้ ในพื้นที่จังหวัดขอนแก่น เป็นพื้นที่เพาะปลูกข้าวที่สําคัญอีกจังหวัดหนึ่งของประเทศ รวมถึงยังมีการเพาะปลูกมันสําปะหลัง ข้าวโพดเลี้ยงสัตว์ และอ้อย ซึ่งพาณิชย์จังหวัดจะต้องดูว่าจะเข้าไปช่วยเหลือและประสานหาตลาดรองรับผลผลิตเหล่านี้ได้ยังไง โดยต้องมีการทําแผนล่วงหน้าทุกตัว เพื่อป้องกันปัญหาด้านราคาตกต่ํา และยังพบว่าขอนแก่นเป็นพื้นที่ที่มีการเพาะปลูกสินค้าเกษตรอินทรีย์เป็นจํานวนมาก ก็ต้องเข้าไปช่วยส่งเสริมและจัดหาตลาดรองรับให้กับผลผลิตเหล่านี้
น.ส.วิบูลย์ลักษณ์กล่าวว่า ในการเดินทางไปครั้งนี้ ได้เดินทางไปเยี่ยมชมศูนย์เรียนรู้ปรัชญาของเศรษฐกิจพอเพียงและเกษตรทฤษฎีใหม่ (กลุ่มเกษตรกรนาแปลงใหญ่ ตําบลในเมือง บ้านโสกจาน หมู่ 3 อําเภอบ้านไผ่ จังหวัดขอนแก่น เพื่อติดตามความสําเร็จของการรวมตัวปลูกข้าวนาแปลงใหญ่ที่ช่วยลดต้นทุน และทําให้เกษตรกรมีรายได้สูงขึ้น เพราะกระทรวงฯ ได้ช่วยในการเชื่อมโยงตลาด โดยดึงโรงสีมาช่วยรับซื้อผลผลิต ทําให้เกษตรกรขายข้าวได้ราคาดีกว่าปกติ
จากนั้นได้เดินทางไปเยี่ยมชมบริษัท บุญทันฟู้ดส์ (ประเทศไทย) จํากัด ซึ่งเป็นผู้ผลิตและแปรรูปวัตถุดิบทางการเกษตร โดยมีสินค้าที่โดดเด่น คือ มันสําปะหลังทอดกรอบ มันสําปะหลังเชื่อมบรรจุกระป๋อง ขนมกรุบกรอบ ซึ่งเป็นผู้ผลิตที่ได้ใช้นวัตกรรมเข้ามาแปรรูปสินค้าเกษตร ถือเป็นแบบอย่างให้กับผู้ผลิตรายอื่นๆ และเป็นไปตามนโยบายของกระทรวงฯ ที่ต้องการผลักดันให้เกิดผู้ผลิตที่นําวัตถุดิบทางการเกษตรไปแปรรูปและใช้นวัตกรรมเข้ามาผลิตสินค้าให้มากขึ้น
นอกจากนี้ ยังได้ตรวจเยี่ยมและติดตามสถานการณ์การผลิตและการตลาดมันสําปะหลัง ณ ศาลากลางบ้าน ตําบลบ้านลาน ของกลุ่มเกษตรกรผู้ปลูกมันสําปะหลัง ตําบลบ้านลาน อําเภอบ้านไผ่ จังหวัดขอนแก่น เพื่อติดตามแนวโน้มการผลิต และสอบถามความต้องการของเกษตรกรว่าจะให้กระทรวงพาณิชย์ช่วยเหลือและสนับสนุนอะไร
รัฐบาลไทย-ข่าวทำเนียบรัฐบาล-กห.เร่งระดมความพร้อมทรัพยากรกองทัพ สนับสนุน สธ. รับมือแนวโน้มสถานการณ์ COVID - 19
วันจันทร์ที่ 23 มีนาคม 2563
กห.เร่งระดมความพร้อมทรัพยากรกองทัพ สนับสนุน สธ. รับมือแนวโน้มสถานการณ์ COVID - 19
พล.อ.ชัยชาญ ช้างมงคล รมช.กห.ได้เรียกประชุมหน่วยงานภายใน กห. ติดตามและรับทราบสถานการณ์การแพร่ระบาดของ COVID - 19 รวมทั้งมาตรการต่างๆของรัฐ กทม.และจังหวัดต่างๆที่ออกมาเพิ่มเติม เพื่อประเมินความพร้อมทรัพยากรของ กห.ในการสนับสนุน สธ.รับมือกับปัญหาดังกล่าว
ภาพรวม กห.โดยทุกเหล่าทัพ ยังคงความต่อเนื่องในการสนับสนุน สธ.รับมือกับวิกฤตการแพร่ระบาดของ COVID - 19 โดยจัดกําลังพลและบุคลากรทางการแพทย์กระจายเข้าไปช่วยเหลือคัดกรองผู้โดยสารจากท่าอากาศยานหลักและภายในประเทศ พร้อมทั้งได้จัดกําลังพลเพิ่มเติม เข้าไปช่วยคุมเข้มคัดกรองการผ่านเข้าออกในทุกช่องทางของด่านชายแดน 13 แห่ง ทั้งทางบกและทางน้ํา โดยเฉพาะแรงงานต่างชาติที่มีแนวโน้มเคลื่อนตัวมากขึ้น รวมทั้งได้สนับสนุนกําลังพลและยานพาหนะ เข้าไปช่วยเสริมการผลิตและกระจายขนส่งหน้ากากอนามัยจากโรงงาน ไปยังสถานพยาบาลต่างๆ
ขณะเดียวกัน ยังคงการสนับสนุนและจัดหาพื้นที่ควบคุมโรคส่วนรวมเพิ่ม พร้อมทั้งเตรียมพื้นที่หน่วยทหารและกองพันทหารเสนารักษ์รองรับ ผู้ป่วยระดับ 1 และ 2 จํานวน 2,000 เตียง นอกจากนั้นได้เตรียมโรงพยาบาลทหารทั้งส่วนกลางและภูมิภาค 13 แห่ง รองรับผู้ป่วยระดับ 3 สนับสนุนการทํางานของ สธ.ในการบริหารจัดการภาพรวม ขณะที่ปฏิบัติการล้างสิ่งปนเปื้อนและฆ่าเชื้อในพื้นที่สาธารณะ ยังคงดําเนินการต่อเนื่องกันไป
ทั้งนี้ พล.อ.ชัยชาญ’ รมช.กห. ขอให้เร่งประสานกับ สธ. ร่วมจัดทําความสมบูรณ์ของ “ร่างแผนเผชิญเหตุรองรับ COVID-19 กรณีเกิดการแพร่ระบาดเป็นวงกว้างในพื้นที่ กทม.และปริมณฑล “ จากบทเรียนการฝึกร่วมที่ผ่านมา โดยให้เสนอรัฐบาลทราบแผนดังกล่าว เพื่อให้ กทม. โดย “ศูนย์บริหารจัดการทรัพยากรด้านการแพทย์ กทม.” ใช้บริหารจัดการทรัพยากรทางการแพทย์และควบคุมโรคในภาวะเผชิญเหตุ
พร้อมกันนี้ ขอให้ทุกเหล่าทัพสนับสนุนทรัพยากรอย่างเต็มกําลังและทํางานร่วมกับ สธ.และส่วนราชการต่างๆใกล้ชิดมากขึ้น. พร้อมทั้งกําชับ ขอให้ความสําคัญในการดูแลปกป้องกําลังพลและครอบครัว โดยให้กําหนดมาตรการคุมเข้มการป้องกันการแพร่ระบาดภายในหน่วยทหารและที่พักอาศัยของหน่วยทหาร ย้ํากําลังพลต้องมีวินัย รู้หน้าที่และมีความรับผิดชอบตนเองและสังคมอย่างจริงจัง
รัฐบาลไทย-ข่าวทำเนียบรัฐบาล-นรม. ย้ำคณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.) จะแสดงแผนงานรัฐบาลทั้งหมดให้ประชาชนเข้าใจอย่างชัดเจน
วันจันทร์ที่ 30 มกราคม 2560
นรม. ย้ําคณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.) จะแสดงแผนงานรัฐบาลทั้งหมดให้ประชาชนเข้าใจอย่างชัดเจน
นรม. ย้ําคณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.) จะแสดงแผนงานรัฐบาลทั้งหมดให้ประชาชนเข้าใจอย่างชัดเจน
วันนี้ (30 มกราคม 2560) เวลา 16.30 น. ณ บริเวณด้านหน้าตึกสันติไมตรี ทําเนียบรัฐบาล ภายหลังเสร็จสิ้นการประชุมฯ พลเอก ประยุทธ์ จันทร์โอชา นายกรัฐมนตรี ให้สัมภาษณ์สื่อมวลชนเพื่อทําความเข้าใจการทํางานของ คณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.) คณะกรรมการทั้ง 4 คณะ และสํานักงานบริหารนโยบายของนายกรัฐมนตรี
โอกาสนี้ นายกรัฐมนตรี กล่าวว่า วันนี้รัฐบาลมุ่งมั่นทํางานเพื่อประเทศชาติ โดยที่ผ่านมา รัฐบาลได้วางแผนการดําเนินงานไว้ 3 ระยะ ตั้งแต่ปี พ.ศ. 2558 ถึง 2562 และเพื่อการวางแผนงานในระยะต่อไป จึงจําเป็นต้องจัดทํารายละเอียดการดําเนินงานที่ผ่านมาว่ามีสิ่งใดที่กําลังจะทํา และมีสิ่งใดที่ดําเนินการไปแล้วบ้าง เพื่อเตรียมความพร้อมในการสร้างการรับรู้และเข้าใจให้กับประชาชนในการเดินหน้าขับเคลื่อนตามแผนยุทธศาสตร์แห่งชาติ ตลอดจนจะต้องสร้างความเข้าใจให้กับประชาชนในการจัดตั้ง ปยป. ซึ่งเป็นคณะทํางานที่จะส่งต่อแผนงานรัฐบาลไปสู่ระยะที่สามอย่างมีประสิทธิผล ทั้งนี้ ก็เพื่อให้รัฐบาลชุดต่อไปสามารถดําเนินงานได้ตามแผนงานปฏิรูปได้ พร้อมกับสร้างการรับรู้ให้กับราชการในทุกระดับ โดยมุ่งหวังเพื่อกการร่วมกันวางแผนให้เกิดการปฏิรูปอย่างสอดคล้อง รวมไปถึงการจัดตั้งคณะกรรมการติดตามการทํางานตั้งแต่ต้นทางจนถึงปลายทาง เพื่อการรายงานผลที่จะเป็นประโยชน์ในการดําเนินงานขั้นต่อไป
นายกรัฐมนตรี กล่าวย้ําว่า คนไทยทุกคนจะเป็นกําลังสําคัญการขับเคลื่อนอย่างบูรณาการ โดยร่วมกันทํางานในทุกระดับตลอดจนไปถึงทุกกระทรวง และให้ทุกกระทรวงสามารถวางแผนงานของตัวเองได้ โดยมีการจัดตั้งเป้าหมายที่ชัดเจนเพื่อสร้างทางเลือกให้กับประชาชน ทั้งในการเลือกประกอบอาชีพหรือการประกอบธุรกิจที่จะสอดคล้องให้ได้ในอีก 20 ปีข้างหน้า ทั้งนี้ การพัฒนาการข้าราชการก็เป็นเรื่องสําคัญ โดยจะต้องมีการฝึกอบรมในการพัฒนาตนเองเพิ่มขึ้น จึงได้มอบหมายให้ กพร. และ กพ. ดําเนินการจัดตั้งหลักสูตรตามแผนงานยุทธศาสตร์ชาติ รวมไปถึงให้มีการจัดตั้งหลักสูตรเพื่อเตรียมความพร้อมในอนาคตให้กับข้าราชการรุ่นใหม่ ที่จะเป็นกําลังสําคัญในการพัฒนาประเทศได้ในอนาคต
ทั้งนี้ การดําเนินงานทั้งหมดมีอุปสรรคก็ด้วยระยะเวลาในการดําเนินงานที่ยาวนาน รวมกับเหตุการณ์ที่ไม่สามารถกําหนดขึ้นเองได้ มีความจําเป็นที่จะต้องดําเนินการทั้งหมดเสร็จก่อนจะมีการเลือกตั้ง ซึ่งอาจจะใช้ระยะเวลาต่อเนื่องไปถึงปีหน้า ก็เพื่อเป็นการจัดเตรียมความพร้อมให้กับรัฐบาลชุดต่อไปสามารถสานต่อการดําเนินงานดังกล่าวได้ ซึ่งจะเป็นการพัฒนาประเทศไทยให้เจริญก้าวหน้าไปสู่ความมั่นคง มั่งคั่ง และยังยืนต่อไป
-----------------------------------------------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-โฆษกรัฐบาลยืนยันการต่อ พ.ร.ก.ฉุกเฉิน ไม่เกี่ยวกับการเมือง ยึดความปลอดภัยของประชาชน ควบคุมการแพร่ระบาดของโควิด 19 เป็นเหตุผลสำคัญ
วันศุกร์ที่ 22 พฤษภาคม 2563
โฆษกรัฐบาลยืนยันการต่อ พ.ร.ก.ฉุกเฉิน ไม่เกี่ยวกับการเมือง ยึดความปลอดภัยของประชาชน ควบคุมการแพร่ระบาดของโควิด 19 เป็นเหตุผลสําคัญ
โฆษกรัฐบาลยืนยันการต่อ พ.ร.ก.ฉุกเฉิน ไม่เกี่ยวกับการเมือง ยึดความปลอดภัยของประชาชน ควบคุมการแพร่ระบาดของโควิด 19 เป็นเหตุผลสําคัญ
ศาสตราจารย์นฤมลภิญโญสินวัฒน์โฆษกประจําสํานักนายกรัฐมนตรีชี้แจงกรณีมีการแสดงความคิดเห็นหลังจากที่ประชุมสภาความมั่นคงแห่งชาติ(สมช.)มีมติต่ออายุการใช้อํานาจตามพ.ร.ก.ฉุกเฉินออกไปอีก1เดือนว่าการต่อพ.ร.ก.ฉุกเฉินเป็นไปเพื่อความมั่นคงของพลเอกประยุทธ์จันทร์โอชานายกรัฐมนตรีนั้นเป็นการวิพากษ์วิจารณ์ที่ไม่มีเหตุผลและข้อเท็จจริงการต่อพ.ร.ก.ฉุกเฉินเป็นไปตามมติของที่ประชุมฯซึ่งได้พิจารณาถึงสถานการณ์ด้านสาธารณสุขความปลอดภัยของประชาชนและผลประโยชน์ของส่วนรวมเป็นหลักสําคัญเพราะตราบใดที่ยังไม่มีวัคซีนป้องกันจําเป็นอย่างยิ่งต้องมีมาตรการดูแลอย่างเข้มงวดต่อไปเพื่อป้องกันไม่ให้เกิดการระบาดในระลอกที่2อย่างดีที่สุด
โฆษกประจําสํานักนายกรัฐมนตรีกล่าวว่าประชาชนได้เรียนรู้และป้องกันตนเองเป็นอย่างดีและเชื่อว่าประชาชนเข้าใจถึงเหตุผลความจําเป็นและเห็นด้วยกับการต่อพ.ร.ก.ฉุกเฉินออกไปอีกซึ่งต่อไปจะมีการเตรียมผ่อนคลายระยะที่3และ4เพื่อให้ประชาชนทํากิจกรรมได้ตามปกติได้มากขึ้นแต่จะต้องทําด้วยความระมัดระวัง
ส่วนมาตรการการเยียวยาผู้ที่ได้รับผลกระทบรวมถึงผู้ประกอบการต่างๆนั้นที่ผ่านมารัฐบาลได้ดําเนินการเยียวยามาผู้ที่ได้รับกระทบบางส่วนแล้วและยังมีมาตรการเยียวยาออกมาอย่างต่อเนื่องยืนยันรัฐบาลพร้อมให้ความช่วยเหลือบรรเทาความเดือดร้อนของทุกคนขอให้ทุกคนมั่นใจและให้ความร่วมมือก้าวผ่านสถานการณ์ไปด้วยกัน
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ทส. จัดประชุมคณะกรรมการนโยบายป่าชุมชน ครั้งแรก ตั้งเป้า 5 ปี ตั้งป่าชุมชน 15,000 แห่ง ดึงชุมชนเข้ามามีส่วนร่วมดูแลรักษาป่า
วันพฤหัสบดีที่ 3 ตุลาคม 2562
ทส. จัดประชุมคณะกรรมการนโยบายป่าชุมชน ครั้งแรก ตั้งเป้า 5 ปี ตั้งป่าชุมชน 15,000 แห่ง ดึงชุมชนเข้ามามีส่วนร่วมดูแลรักษาป่า
กระทรวงทรัพยากรธรรมชาติและสิ่งแวดล้อม โดย กรมป่าไม้ จัดประชุมคณะกรรมการนโยบายป่าชุมชน ครั้งแรก ตั้งเป้า 5 ปี ตั้งป่าชุมชน 15,000 แห่ง ดึงชุมชนเข้ามามีส่วนร่วมดูแลรักษาป่า
ทส. จัดประชุมคณะกรรมการนโยบายป่าชุมชน ครั้งแรก ตั้งเป้า 5 ปี ตั้งป่าชุมชน 15,000 แห่ง ดึงชุมชนเข้ามามีส่วนร่วมดูแลรักษาป่า
วันนี้ (3 ตุลาคม 2562) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมประชุมคณะกรรมการนโยบายป่าชุมชน ซึ่งกรมป่าไม้จัดขึ้นเป็นครั้งแรก เพื่อพิจารณาแผนการออกกฎหมายอนุบัญญัติ ตามหน้าที่ และอํานาจของคณะกรรมการนโยบายป่าชุมชน และพิจารณากําหนดหลักเกณฑ์การรับฟังความคิดเห็นเกี่ยวกับร่างกฎกระทรวงตามมาตรา 16 วรรคท้าย ทั้งนี้ เพื่อขับเคลื่อนการดําเนินการใช้พระราชบัญญัติป่าชุมชน พ.ศ. 2562 ในการส่งเสริมสิทธิชุมชนให้เข้ามามีส่วนร่วมในการบริหารจัดการป่าใกล้ชุมชน โดยชุมชนสามารถใช้ประโยชน์จากป่าชุมชนทั้งทางตรงและทางอ้อม โดยในการดําเนินการวางเป้าหมาย 5 ปี ให้มีการจัดตั้งป่าชุมชน 15,000 ป่าชุมชน โดยมีประชาชนเข้ามามีส่วนร่วม 18,000 หมู่บ้าน เนื้อที่ประมาณ 10 ล้านไร่
ทั้งนี้ ในการประชุมดังกล่าว พลเอก ประวิตร วงษ์สุวรรณ รองนายกรัฐมนตรี ในฐานะประธานกรรมการนโยบายป่าชุมชน เป็นประธานเปิดการประชุมฯ และมอบเครื่องหมายเชิดชูเกียรติ ประจําปี พ.ศ. 2562 ให้แก่ผู้บริหารหน่วยงานในสังกัดกระทรวงฯ ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม ดังนี้
1. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม
2. น.ส.กัญจนา ศิลปอาชา ที่ปรึกษาคณะทํางานยุทธศาสตร์กระทรวงทรัพยากรธรรมชาติและสิ่งแวดล้อม
3. นายนภดล พลเสน ผู้ช่วยรัฐมนตรีว่าการกระทรวงทรัพยากรธรรมชาติและสิ่งแวดล้อม
4. นายยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม
5. นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-ไอแบงก์ ขนผลิตภัณฑ์ร่วมงาน บางกอกฮาลาล 2020
วันพุธที่ 19 กุมภาพันธ์ 2563
ไอแบงก์ ขนผลิตภัณฑ์ร่วมงาน บางกอกฮาลาล 2020
ไอแบงก์นําผลิตภัณฑ์และบริการของธนาคารร่วมงาน บางกอก ฮาลาล 2020 (Bangkok Halal 2020) พบกับสินเชื่อเพื่อที่อยู่อาศัยอัตรากําไรเริ่มต้นที่ 2.25% ต่อปี สินเชื่อเพื่อธุรกิจสําหรับผู้ที่กําลังมองหาแหล่งเงินทุนฮาลาล ผ่อนได้นานถึง 10 ปี
ธนาคารอิสลามแห่งประเทศไทย (ไอแบงก์) นําผลิตภัณฑ์และบริการของธนาคารร่วมงาน บางกอก ฮาลาล 2020 (Bangkok Halal 2020) พบกับสินเชื่อเพื่อที่อยู่อาศัยอัตรากําไรเริ่มต้นที่ 2.25% ต่อปี สินเชื่อเพื่อธุรกิจสําหรับผู้ที่กําลังมองหาแหล่งเงินทุนฮาลาล ผ่อนได้นานถึง 10 ปี และเงินฝากประจําพิเศษที่ให้ผลตอบแทนสูงสุด 1.60% ต่อปี
งานบางกอกฮาลาล ปีนี้จัดขึ้นระหว่างวันที่ 21-24 กุมภาพันธ์ 2563 ณ ลานพลาซ่า การกีฬาแห่งประเทศไทย หัวหมาก ภายใต้แนวคิด “Halal For Better Life” โดยภายในงานไอแบงก์ได้นําผลิตภัณฑ์และบริการมาร่วมออกบูธ ไม่ว่าจะเป็นสินเชื่อส่วนบุคคล อาทิ สินเชื่อเพื่อที่อยู่อาศัยลูกค้ามุสลิม สําหรับลูกค้าพี่น้องมุสลิมที่ต้องการซื้อ ซ่อม สร้างที่อยู่อาศัย หรือซื้อที่ดินเพื่อสร้างที่อยู่อาศัย ให้วงเงินสูงสุด 20 ล้านบาท อัตรากําไรเริ่มต้นที่ 2.25% ต่อปี ผ่อนได้นานสูงสุด 35 ปี หรือสินเชื่อธุรกิจ อย่างเช่น สินเชื่อ SMEs Back to ibank สําหรับนักธุรกิจมุสลิมที่ต้องการ สินเชื่อเงินทุนระยะยาว สินเชื่อเงินทุนหมุนเวียน สินเชื่อเพื่อการค้ําประกัน รวมไปถึงสินเชื่อเพื่อรีไฟแนนซ์ ให้วงเงินสูงสุด 200 ล้านบาท ผ่อนได้นาน 10 ปี
ในส่วนของบริการทางด้านเงินฝาก ไอแบงก์ ได้นําเงินฝากประจําพิเศษ ที่เป็นเงินฝากแบบมีระยะเวลาฝาก 4 เดือน 7 เดือน 13 เดือน และ 24 เดือน มีผลตอบแทนที่คาดว่าจะได้รับ สูงสุด 1.60% ต่อปี เปิดบัญชีขั้นต่ํา 5,000 บาท และเงินฝากออมทรัพย์ ibank Step ที่ให้ผลตอบแทนที่คาดว่าจะได้รับสูงสุด 1.20% ต่อปี เปิดบัญชีขั้นต่ํา10,000 บาท ถอนฟรีค่าธรรมเนียม 3 ครั้งต่อเดือน
ผู้สนใจสามารถเยี่ยมชมบูธและปรึกษาเรื่องการเงิน พร้อมรับร่วมสนุกรับของที่ระลึกจากไอแบงก์ ได้ที่บูธ โซน G34 ตั้งแต่เวลา 16.00 – 21.00 น.
*หมายเหตุ:
1. "อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม"
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-รมช.วิวัฒน์ เยี่ยมชมเส้นทางน้ำตามแนวคลองมหาชัย-คลองสนามชัย
วันจันทร์ที่ 2 กรกฎาคม 2561
รมช.วิวัฒน์ เยี่ยมชมเส้นทางน้ําตามแนวคลองมหาชัย-คลองสนามชัย
รมช.วิวัฒน์ เยี่ยมชมเส้นทางน้ําตามแนวคลองมหาชัย-คลองสนามชัย เตรียมพัฒนาให้เป็นแหล่งท่องเที่ยวทางน้ําในเขต กทม.และปริมณฑลตามนโยบายนายกฯ
ดร.วิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเยี่ยมชมเส้นทางตามแนวคลองมหาชัย - คลองสนามชัย อันเนื่องมาจากพระราชดําริ จ.สมุทรสาคร ว่า ตามที่พลเอกประยุทธ์ จันทร์โอชา นายกรัฐมนตรี ได้มีนโยบายให้ส่งเสริมการท่องเที่ยวทางน้ําตามลําคลองในเขตกรุงเทพมหานครและปริมณฑล รวมทั้งแหล่งท่องเที่ยวใกล้เคียง โดยกระทรวงเกษตรฯ ได้มอบหมายกรมชลประทานสํารวจเส้นทางท่องเที่ยว 5 เส้นทาง เริ่มจากเส้นทางตามแนวคลองมหาสวัสดิ์ และในวันนี้ได้สํารวจเส้นทางตามแนวคลองมหาชัย-คลองสนามชัยเป็นเส้นทางที่ 2
สําหรับคลองมหาชัย-สนามชัย ขุดขึ้นในสมัยสมเด็จพระสรรเพชญ์ที่ 8 หรือ พระเจ้าเสือ ในสมัยอยุธยาตอนปลาย ระหว่างปีพุทธศักราช 2246-2251 จุดเริ่มต้นคลองอยู่บริเวณคลองบางกอกใหญ่ในปัจจุบัน ไปออกแม่น้ําท่าจีนที่อําเภอเมืองสมุทรสาคร กว้างประมาณ 14 เมตร ลึก 3 เมตร ใช้ในการคมนาคมขนส่ง ปัจจุบันคลองมหาชัย-สนามชัย เป็นแหล่งท่องเที่ยวใน กทม. และสมุทรสาคร โดยช่วงที่อยู่ฝั่งธนบุรีเรียกว่าคลองสนามชัย ฝั่งจังหวัดสมุทรสาครเรียกว่าคลองมหาชัย ปัจจุบันบริเวณนี้มีโครงการแก้มลิงคลองมหาชัย-สนามชัย (ใช้คลองเป็นแก้มลิง) ซึ่งพระบาทสมเด็จพระเจ้าอยู่หัวรัชกาลที่ 9 ได้มีพระราชดําริให้ดําเนินโครงการแก้มลิงคลองมหาชัย-สนามชัยขึ้นเมื่อเดือนกรกฎาคม 2539 โดยมีการก่อสร้างประตูระบายน้ําและสถานีสูบน้ําคลองมหาชัย และประตูระบายน้ําในคลองสาขาอื่นๆร่วมด้วย
โครงการแก้มลิงคลองมหาชัย-สนามชัย ใช้เป็นแหล่งรับน้ําในพื้นที่ฝั่งตะวันตกของแม่น้ําเจ้าพระยา โดยเก็บน้ําไว้และระบายออกสู่อ่าวไทยตามจังหวะการขึ้นลงของน้ําทะเล แก้มลิงมหาชัย-สนามชัยสามารถรับน้ําได้ประมาณ 6 ล้านลูกบาศก์เมตร แต่ปัจจุบันตื้นเขินลง คงรับน้ําได้ประมาณ 4 ล้านลูกบาศก์เมตร
นอกจากนี้ ชุมชนริมคลองมหาชัย-คลองสนามชัย ยังได้ชื่อว่าเป็นชุมชนเก่าแก่ที่มีประวัติมาอย่างยาวนาน มีแหล่งท่องเที่ยวที่น่าสนใจมากมาย ประกอบด้วย 1) ศาลพันท้ายนรสิงห์ ปากคลองโคกขาม 2) วัดโสภณาราม (บ้านขอม) 3) วัดโกรกกราก 4) ศูนย์การเรียนรู้และปฏิบัติการ อนุรักษ์ฟื้นฟูทรัพยากรธรรมชาติและสิ่งแวดล้อมมหาชัยฝั่งตะวันออก และ 5) พุทธมหาสมุทร ณ ศาลากลางทะเล (พระกลางน้ํา)